# Általános információk:

**Tanterv:** Építész osztatlan, Építész MSc, Építőművész MA

 Belsőépítész tervezőművész MA

**Tantárgy neve: Építészeti elmélet - Építőművészet 2.**

**Tantárgy kódja:** EPM073MN

**Szemeszter: 8 / 2 / 2 / 4**

**Kreditek száma: 3**

**A heti órák elosztása:** 2/0/0

**Értékelés:** vizsga (v)

**Előfeltételek:**

Tantárgy felelős: Dr. habil Molnár Tamás, egyetemi docens

 Iroda: 7624 Magyarország, Pécs, Boszorkány u. 2. B-341

 E-mail: molnar.tamas@mik.pte.hu

További oktató: Bóna Ágota, belsőépítész, DLA doktorandusz

 E-mail: agotha.bona@gmail.com

## Tárgyleírás

A modernizmus előzményeinek rövid tárgyalása után a hallgatók megismerkednek a modern építészet nagy alkotóinak munkásságával. A későbbiek során a II. világháború utáni időszak építészeti változásai, irányzatai kerülnek bemutatásra. Végül kortárs építészeti példák szemléltetik az építészet jelenlegi állását.

## Oktatás célja

A tantárgy célja az egyetemes modern és kortárs építészet bemutatása, építészeti irányzatok, alkotók és elméletek, illetve a kapcsolódó művészetek megismertetése, épületek művészeti elemzési technikáinak elsajátítása.

## Tantárgy tartalma

A tantárgy keretében az egyetemes modern és kortárs építészet bemutatására kerül sor. A félév során tárgyalásra kerülő témakörök: a modern építészet nagy alkotói, Európa, Egyesült Államok és Brazília II. világháború utáni építészete, a modern japán építészet, regionalizmus, posztmodern, dekonstruktivizmus és high-tech.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a lehetséges hiányzás: max. 30 %

A jelenlét ellenőrzésének módja: jelenléti ív

**Félévközi ellenőrzések, teljesítményértékelések és részarányuk a vizsga minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| Sémaábrák | 20 pont (min. 8 pont) | 20 % |
| Infógrafika | 20 pont (min. 8 pont) | 20 % |

**Az aláírás megszerzésének feltétele**

TVSZ előírásainak megfelelően az órákon való részvétel. Féléves feladat határidőig történő beadása.

**Vizsga**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| Szóbeli vizsga | 60 pont (min. 24 pont) | 60 % |

**Az érdemjegy kialakítása (TVSz 47§ (3))**

40 %-ban az évközi teljesítmény, 60 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Az előadások során vetített diák – elérhetők a tantárgyhoz tartozó Microsoft Teams csoportban
2. Molnár T. [A modern építészet sokszínű története](https://issuu.com/pmmik/docs/molnart_multicoloured_modern), PTE-MIK 2018.

Ajánlott irodalom és elérhetősége

1. Vámossy Ferenc: Az építészet története - A modern Mozgalom és a későmodern (Nemzeti Tankönyvkiadó)
2. Frampton, Kenneth: Modern építészet kritikai története (Terc Kiadó)
3. Architektúra sorozat kötetei (Akadémiai Kiadó)

## Oktatási módszer

Az előadások során a hallottak alapján vitaébresztő kommunikáció zajlik. A félév során a hallgatók elkészítik csoportos feladatukat.

# Részletes tantárgyi program és követelmények

**Feladatok és követelményrendszerük**

A kapott csoportos feladat kutatása, feldolgozása. A feladatot két hallgató végzi közösen.

A feladat egy építész teljes életművének, vagy az életmű egy adott szakaszának tanulmányozása majd bemutatása egy infógrafika készítésével. A féléves feladat első részében a hallgatóknak, az oktatóval egyeztetve ki kell választania a legjelentősebb épületeket, amelyekről sémaábrákat kell készíteniük. Minimum 10 db sémaábra készítendő. A feladat második részében az elkészített sémaábrák segítségével infógrafikát kell készíteni, amely röviden, tömören és egyben látványosan bemutatja az adott építész életpályáját, munkásságát. A feladatrészek beadása digitálisan történik.

**A sémaábrákat és az infógrafikát PDF formátumban kell elmenteni 300 dpi felbontással és fel kell tölteni a Microsoft Teamsbe a tantárgyhoz tartozó csoport Általános csatornájába a megfelelő mappába. Minden feladathoz külön mappát kell készíteni, melynek neve a feladatot készítő két hallgató neve. Az összes sémaábrát és az infógrafikát ebbe a mappába kell feltölteni. A sémaábrák neve: *Épület neve.pdf***

**Az infógrafika neve: *info\_Építész neve.pdf***

## Program heti bontásban

**Hét Téma Irodalom Határidő**

1. hét: Féléves tematika ismertetése

 **Féléves feladat kiadása 14. heti óra**

2. hét: Előadás: A modernizmus mesterei Az előadás diái

3. hét: Sémaábrák konzultációja

4. hét: Előadás: Európa építészete az I. világháborútól az 1960-as évekig Az előadás diái

5. hét: Sémaábrák konzultációja

6. hét: Nemzeti ünnep

7. hét: Előadás: Világhírű magyar építészek Az előadás diái

 **Sémaábrák beadása**

8. hét: Tavaszi szünet

9. hét: Előadás: Az Egyesült Államok modern építészete Az előadás diái

 **Sémaábrák pótlólagos beadása**

10. hét: Előadás: Az Egyesült Államok, Brazília és Japán késő modern építészete Az előadás diái

11. hét: Infógrafika konzultációja

12. hét: Előadás: Posztmodern és dekonstruktivizmus Az előadás diái

13. hét: Infógrafika konzultációja

14. hét: Előadás: Regionalizmus és high-tech építészet Az előadás diái

 **Infógrafika beadása óra kezdete**

 **Infógrafika pótlólagos beadása 2024.05.17. 10:00.**

Pécs, 2024.02.05.

 Dr. Molnár Tamás

 tantárgyfelelős